Ernest Borgnine

**Ernest Borgnine** (börgerlich: *Ermes Effron Borgnino*; * 24. Januar 1917 in Hamden, Connecticut; † 8. Juli 2012 in Los Angeles, Kalifornien) weer en US-amerikaanschen Schauspeler. In de 1950er Johren tell he to de bekannsten Charakterdorstellers in Hollywood un weer faken in profileerte Nevenrullen to sehn. He hett in mehr as 200 Feernseh- un Filmprodukschonen mitspeelt un weer bit to sien Dood as Schauspeler aktiv.

## Leven un Wark
Borgnine weer de Söhn vun italieensche Inwannerers. Sien Vadder, Camillo Borgnino keem ut Ottiglio, sien Mudder, Anna Boselli, stamm ut en Adelsfamilie in’t noorditalieensche Carpi bi Modena. In’t Johr 1925 is Borgnine in de United States Navy inpeddt un hett later in’n Tweeten Weltkrieg as Kanonier op den Zerstörer USS Lamberton (DD-119) deent. Na’n Krieg hett he de Navy verlaten un is Fabrikarbeiter worrn. Op Anraten vun sien Mudder hett he af 1947 de Schauspeelschool *Randall’s School of Drama* in Hartford. He hett denn an’t *Barter Theatre* in Abingdon, Virginia speelt un harr 1949 sien Premier an’n Broadway. 1951 is he na Los Angeles togen, woneem he sien eerste Filmrull kregen hett.

In’t Johr 1953 harr Borgnine sien Dörbrook as Charakterdorsteller in de Rull vun den sadistischen Sergeant un den Filmklassiker *From Here to Eternity* (dt.: *Verdammt in alle Ewigkeit*). Groten Spood harr he ok as eensomen Slachter in *[[Marty (Film)|Marty]]*, för den he mehrfack mit Filmpri4esen uttekent worrn is. In’n Verlopp vun de Johrteihnten hett Borgnine en groot Spektrum vun Rullen afdeckt, wat em bi de Tokiekers grote Sympathien inbröcht hett.

Sien Hoochtiet harr he in de 1960er un 1970er Johren. He hett in disse Periood tallrieke Nevenrullen in naamhafte Filmen anboden kregen. Bito weer he ok in vele Feernsehregen to sehn. Populär weer he ok in sien Rull as *Dominic Santini* in de US-amerikaanschen *Airwolf* in de 1980er Johren. Vun de Tiet an hett he ok in eenige düütsche Produkschonen mitarbeit un stünn gemeensom mit Hans Clarin, Uschi Glas un Martin Semmelrogge vör de Kamera.

Borgnine weer fiefmol verheiraat, dorünner 1964 mit de Schauspelersche un Singersche Ethel Merman. De Eh hett aver blots 32 Daag hollen. Vun 1972 an weer he mit sien föfften Fro Tova Traesnaes verheiraat, de mit „Tova“ en egene Beauty-Reeg verköfft. Ut fröhere Ehn hett Borgine dree Kinner. As he in’n August 2008 bi en Interview för Fox News na dat Geheemnis vun sien lang Leven fraagt weer, hett he den Moderator  Steve Doocy in’t Ohr suustert, dat he veel masturbeeren de.

Borgnine weer en aktiv Liddmaat in’n Bund vun de Freemüerer. He is in’t Öller vun 95 Johren an’n 8. Juli 2012 in Los Angeles an Nerenverseggen doodbleven. Sien Liek is inäschert worrn un de Urn is in de Hannen vun sien Familie.

## Filmografie (Utwahl)

## Utteken

Ernest Borgnine weer sössuntwintig mol för naamhafte Filmpriesen nomineert. Uttekent worrn is he mit achtteihn dorvun, dorünner:
* 1956: mit den *[[Oscar]]* in de Kategorie *[[Oscar/Best Hööftdorsteller|Best Hööftdorsteller]]* för *Marty*
* 1956: mit den *[[BAFTA Film Award]]* in de Kategorie *Best utlännsch Dorsteller* för *Marty*
* 1956: mit den *[[Golden Globe]]* in de Kategorie *[[Golden Globe Award/Best Hööftdorsteller – Drama|Best Hööftdorsteller – Drama]]* för *Marty*
* 1959: mit den Pries vun’t *[[Locarno International Film Festival]]* in de Kategorie *Best Schauspeler* för *The Rabbit Trap*
* 1960: mit sien Steern op’n *[[Walk of Fame]]* in de Kategorie *Speelfilm*
* 1985: mit den *[[Golden Boot Award]]*
* 2009: mit den Pries för’t Levenswark vun’t *[[Rhode Island International Film Festival]]*
* 2011: mit den Pries för’t Levenswark vun de *[[Screen Actors Guild Awards]]* i

## Borns


## Weblenken

* 
* Ernest Borgnine in de Notable Names Database
* Literatur vun un över Ernest Borgnine in’n Kataloog vun de Düütschen Natschonalbökeree